CKP บวก 4% โบรกฯมองกำไรโตก้าวกระโดด แนะลงทุนระยะยาว
CKP บวก 4% โบรกฯมองกำไรโตก้าวกระโดด แนะลงทุนระยะยาว ล่าสุดปิดตลาดภาคเช้าราคาอยู่ที่ 3.46 บาท บวก 0.14 บาท หรือ 4.22% สูงสุดที่ 3.48 บาท ต่ำสุดที่ 3.32 บาท มูลค่าซื้อขายที่ 256.52 ล้านบาท
30 ส.ค. 2560

ผู้สื่อข่าวรายงานว่า ราคาหุ้นบริษัท ซีเค พาวเวอร์ จำกัด (มหาชน) หรือ CKP ปิดตลาดภาคเช้าราคาอยู่ที่ 3.46 บาท บวก 0.14 บาท หรือ 4.22% สูงสุดที่ 3.48 บาท ต่ำสุดที่ 3.32 บาท มูลค่าซื้อขายที่ 256.52 ล้านบาท ขณะที่ดัชนีตลาดหุ้นไทยโดยรวมบวก 0.19%

บล.ธนชาต แนะนำซื้อ CKP ลงทุนระยะยาว ราคาเป้าหมาย 3.80 บาท นอกจากกำลังการผลิตที่จะเข้ามาในครึ่งปีหลังของปี 60 แล้ว ยังคาดว่ากำไรจะเพิ่มขึ้นก้าวกระโดดในปี 62 เมื่อมีโรงไฟฟ้าพลังน้ำไซยะบุรี ขนาด 1.3GW (ถือหุ้น 30%) ซึ่งทำให้มีกำลังการผลิตเพิ่มขึ้น 134% จากปัจจุบัน